কমল বাণিজ্যিক গ্যাসের দাম

ওয়েব ডেস্ক: এপ্রিলের শুরুতেই ব্যবসায়ীদের জন্য সুখবর। এক ধাক্কায় বেশ খানিকটা দাম কমল বাণিজ্যিক গ্যাসের (Commercial Gas)। আগেই খনিজ তেল সরবরাহকারী সংস্থার পক্ষ থেকে জানানো হয়েছিল কমতে চলেছে বাণিজ্যিক গ্যাসের দাম, আর সেই কথাকেই মানত্যা দিয়ে ১ এপ্রিল থেকে ১৯ কিলোগ্রাম ওজনের বাণিজ্যিক রান্নার গ্যাসের দাম প্রতি সিলিন্ডারে কমল ৪১ টাকা। আজ অর্থাৎ মঙ্গলবার থেকেই এই নয়া দাম লাগু হতে চলেছে দেশ জুড়ে।

তবে এই ছাড় শুধুমাত্র বাণিজ্যিক গ্যাসের জন্য, যার জেরে সুবিধা পেতে চলেছেন ব্যবসায়ীরা। তবে গৃহস্থের আগুনের দাম এখনও চড়া। তাতে আপাতত মেলেনি কোন ছাড়।

আরও পড়ুন: এপ্রিল-জুন চড়বে পারদ, বাড়বে দহন জ্বালা! সতর্কতা জারি আইএমডির

দিল্লিতে বাণিজ্যিক গ্যাসের দাম ছিল ১৮০৩ টাকা, তা ১ এপ্রিল থেকে কমে হতে চলেছে ১৭৬২ টাকা। অন্যদিকে, স্বপ্ন নগরী মুম্বাইতে বাণিজ্যিক গ্যাসের দাম ছিল ১৭৫৫.৫০ তা কমে দাঁড়াল ১৭১৪.৫০। চেন্নাইতে বাণিজ্যিক গ্যাসের দাম ছিল ১৯৩৫.৫০ তা আজ থেকে কমে দাঁড়াল ১৯২৪.৫০।

উল্লেখ্য, বাণিজ্যিক গ্যাসের দাম ফেব্রুয়ারি মাসে ৭ টাকা কমার পর, মার্চ মাসে আবার বৃদ্ধি পেয়েছিল। পর পর কয়েক মাস বাণিজ্যিক গ্যাসের দাম বৃদ্ধির পর অবশেষে ১ এপ্রিল থেকে এক ধাক্কায় অনেকটাই দাম কমল বাণিজ্যিক গ্যাসের। আর এই খবরে খুশি ব্যবসায়িক মহল।

দেখুন অন্য খবর